cyanic-selkie/wikianc huggingface dataset:
Moja rođaka Rachel (1952)
Radnja
thumb|Philip predaje Rachel posjed Ashleyjevih. Mjesecima kasnije, nakon povratka u Cornwall, Philipa obavještava g. Kendall da je Rachel stigla u Cornwall u posjetu. On je poziva u kuću i otkriva da je drugačija od onoga što je zamišljao – lijepa je, prava dama i ljubazna. Na kraju vikenda, kada ona namjerava da ode, on joj pokazuje Ambroseova pisma i priznaje da je planirao da je optuži za ubistvo; ali pošto više ne sumnja u nju, baca pisma u kamin kako bi pokazao svoje povjerenje u nju. Kasnije daje uputstva svom izvršiocu, g. Kendallu, da dodijeli Rachel izuzetno velikodušnu naknadu od 5,000 funti sterlinga godišnje, sugerirajući da je novac ionako njen. Rachel odgovara sa zahvalnošću i toplinom i ostaje na imanju duže vrijeme, uprkos tračevima. Ipak, kada g. Kendall kaže Philipu da je Rachel prekoračila svoje račune i da je u Firenci bila poznata po "slobodnom" životu, Philip odbija Nickova upozorenja i umjesto toga predaje cijelo imanje Rachel na njegov 25. rođendan. Kada dođe dan, on traži od nje nejasno romantično obećanje, koje ona daje, i oni se strastveno ljube. Međutim, sljedećeg dana kada Philip svojim prijateljima najavljuje da su on i Rachel zaručeni, Rachel sve odbacuje kao ludost. Rachel kasnije kaže Philipu da njeno obećanje nije značilo brak, da se nikada neće udati za njega, a ljubav mu je pružila samo prethodne noći zbog bogatstva koje joj je dao.
Emocionalno uništen, Philip podliježe napadima groznice i delirijuma, ali Rachel ga njeguje i vraća mu zdravlje. U svojoj groznici, Philip zamišlja vjenčanje s Rachel, i budi se tri sedmice kasnije uvjeren da su vjenčani, i biva iznenađen kada čuje od sluge da se ona namjerava vratiti u Firencu. Prije nego što ode, Philip postaje uvjeren da ga Rachel pokušava otrovati i da je ona zaista ubila Ambrosea. Toliko je snažan njegov bijes prema Rachel da zanemaruje da je upozori na pješački most na rubu imanja koji treba popraviti. Umjesto toga, Philip i njegova prijateljica Louise potajno preturaju po Rachelinoj sobi u potrazi za pismom od Rainaldija, pretpostavljajući da će ono inkriminirati Rachel. Umjesto toga, nakon što su otkrili i pročitali pismo, saznaju da je Rainaldi samo razgovarao o Rachelinoj naklonosti prema Philipu i predlaže joj da povede Philipa sa sobom prilikom posjete Firenci. U međuvremenu, Philip otkriva da je Rachel zaista doživjela fatalnu nesreću dok je prelazila nepopravljeni pješački most. Svojim posljednjim riječima pita Philipa zašto je nije upozorio na opasnost. Ona tada umire, ostavljajući Philipa da se do kraja života pita o sopstvenoj implicitnoj krivici za smrt nevine Rachel.
Uloge
thumb|[[Olivia de Havilland i Richard Burton kao Rachel i Philip u trejleru filma]]
Atletika na Olimpijskim igrama 2016 – skok u dalj (muškarci)
Takmičenja u skoku u dalj za muškarce na OI 2016. u Rio de Janeiru održana su 12. i 13. augusta.
Rekordi
Svjetski i olimpijski rekord u ovoj disciplini prije OI 2016. prikazani su u tabeli ispod.
Raspored takmičenja
Sva vremena su po Brazilijskom vremenu (UTC-3).
Kvalifikacije
Norma za ulazak u finale, u kojem nastupa 12 takmičara, bila je 8,15 m. Svaki takmičar imao je 3 pokušaja, a normu su preskočila samo dva. Ostalih 10 takmičara plasiralo se po rezultatu.
Sela pri Dobovi
Historija
Do teritorijalne reorganizacije u Sloveniji nalazila se u sastavu stare općine Brežice.
Stanovništvo
Na popisu stanovništva 2011. godine, Sela pri Dobovi su imala 575 stanovnika.
Napomena: ''Do 1953. iskazivano pod imenom Sela.''
Imigracija
thumb|right|330px|[[Neto postotak migracija za 2011.: pozitivan (plav), negativan (narandžasto), stabilan (zelen), i bez podataka (sivo)]] thumb|Europski imigranti koji stižu u Argentinu
Imigracija je proces doseljavanja stanovništva na neki prostor, uzrokovan njegovim određenim, za stanovništvo privlačnim faktorima. Kod imigracije se razlikuju dva tipa: legalna imigracija - doseljavanje stanovništva u skladu s pravnim propisima ili s pristankom države na čiju teritoriju imigranti dolaze; te ilegalna imigracija - doseljavanje stanovništva koje predstavlja kršenje pravnih propisa, odnosno protivno volji organa države na čiju se teritoriju dolazi. Suprotno od: emigracija
NGC 3597
NGC 3597 (također poznat kao ESO 503-3, IRAS 11122-2327, MCG -4-27-5 i PGC 34266) je spiralna galaksija koja je udaljena oko 161 miliona sg od Zemlje i nalazi se u sazviježđu Pehar. Najveći prečnik je 1,80 (84 hiljade sg) a najmanji 1,4 uglovnih minuta (66 hiljada sg). Prvo otkriće je napravio John Frederick William Herschel 21. marta 1835. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Dušanbe
Dušanbe (tadžički: Душанбе, Duşanbe), populacija 679.400 (podaci iz 2008.), je glavni grad Tadžikistana. Ime je dobio po tadžikistanskoj riječi za ponedjeljak (du-dva + shamba ili shanbe-dan, odnosno dan drugi) a odnosi se na to da je bio popularno pijačno trgovačko mjesto ponedjeljkom.
Smješten je na 38°33' sjeverno i 68°48' istočno.
Historija
Grad je služio kao štab Ibrahim bega, Tadžikistanskog vođe borbe protiv boljševika. Od 1929. postao je glavni grad Sovjetske Socijalističke Republike Tadžikistan, i do 1961. je nosio promijenjeni naziv Stalinabad, po Staljinu.
Univerzitet i tadžikistanska Akademija nauka i umjetnosti su smješteni u gradu. Grad je bio dosta oštećen tokom građanskog rata, koji je pogodio Tadžikistan, kratko nakon sticanja nezavisnosti.
Ekonomija
Ugalj, olovo i arsen se iskopavaju u blizini grada. Kao vodeći centar tekstilne industrije i industrije pamuka, Dušanbe također proizvodi svilu, mašine, električne uređaje, odjeću, kožnu galanteriju, traktorske dijelove i namirnice.
Duktilnost
Duktilnost je svojstvo materijala da podnese plastičnu deformaciju bez loma. Što je veću deformaciju materijal sposoban podnijeti bez krhkog loma to je duktilniji.
Sjenina
mini|desno|270px|Panorama Sjenine snimljena sa najviše (pete) šerefe sjenjanske džamije. Sjenina je naseljeno mjesto u gradu Doboju, Bosna i Hercegovina.
Duktilnost
Slom armirano betonske konstrukcije može nastati po čeliku ili po betonu, rijetko istovremeno. Ako je čelik tokom upotrebe u fazi velikih deformacija (do 10‰), slom može nastati uz prethodno nastajanje pukotina. Takav slom naziva se duktilan ili žilav slom. Duktilnost je svojstvo, a mjera duktilnosti izražava se odnosom između deformacija kod sloma i deformacija popuštanja. Ako je ovaj odnos veći od 1, a manji od 2 radi se o neduktilnom elementu. Ako je manji od 1 radi se o krhkom elementu. Ako u armirano betonskom elementu prvo popusti armatura element je duktilan, a ako popusti beton element je krhak.
NGC 413
NGC 413 (također poznat kao MCG -1-4-13 i PGC 4347) je spiralna galaksija koja je udaljena oko 267 miliona sg od Zemlje i nalazi se u sazviježđu Kit. Najveći prečnik je 1,20 (93 hiljade sg) a najmanji 0,7 uglovnih minuta (54 hiljade sg). Prvo otkriće je napravio Francis Preserved Leavenworth 1886. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Kralj Richard III
thumb|Naslovna strana Tragedije Kralja Ričarda Trećeg u Prvom Kvatro izdanju Ričard III (pun naziv djela Kralj Ričard Treći ili Tragedija Ričarda Trećeg) je historijska drama koju je napisao William Shakespeare, za koju se vjeruje da je nastala oko 1597. godine. Drama je objavljena u Prvom foliju i Prvom kvartu, iako ova dva izdanja pružaju uvid u različite verzije događaja. U Prvom kvartu djelo se spominje kao tragedija. U Prvom foliju, drama je predstavljena kao djelo najveće dužine, nakon čega po datom parametru slijedi Hamlet. Također, djelo predstavlja direktni nastavak drama koje se bave tematikom Ratova dviju ruža, time zaokruživši prvu Šekspirovu tetrologiju, koja uključuje tri dijela Henrija VI i na kraju završava sa Ričardom III.
Šekspirov izvor i inspiracija povučeni su iz djela brojnih književnih stvaralaca poput: Tomasa Mora, Edvarda Hola i Rafaela Holinšeda. Događaji opisani u djelima razlikuju se od istinitih događaja iz Ričardovog života i dodatno su doprinijeli njegovoj ozloglašenosti.
Čin I
Drama počinje Ričardovim (vojvoda od Glostera) monologom u kom se na samom početku radnje iznose Ričardove misli, planovi i ideje. Sve nevolje kuće Jork su se završile zahvaljujući pobjedi njegovog brata kralja Edvarda IV. Sunce je napokon obasjalo kuću Jork i tama je nestala. Potomci kuće Jork sada nose vijenac pobjede na glavi, a svoj ratni oklop i oružje su ostavili sa strane kao dekoraciju. Umjesto poziva trube za bitku, sada prisustvuju zabavama. Umjesto da na konjima jurišaju ka neprijatelju, oni u njihovim sobama zabavljaju dame praćene uz svirku laute. Međutim, Ričarda priroda nije obdarila izgledom i moćima da pleše ispred lijepih nimfi i učestvuje u druženju sa svojim savremenicima. Njegovo lice i cjelokupnu pojavu ne karakterišu konture normalnog, već neproporcionalnog i deformisanog. Ričard uzrok nalazi u prijevremenom izlasku iz majčine utrobe, te čak i psi laju na njega kada šepa pored njih. Ništa mu ne preostaje da radi u ovom dosadnom vremenu, osim ako neće da stoji ispred sunca i užasava se svojom kvrgavom sjenom. Tada osmišlja plan kako da zavadi svoju braću Edvarda IV i Džordža (vojvodu od Klarensa), te da iskoristi taj čin kao uvertiru za svoje dugoročne namjere. Tvrdeći da Klarens planira da ubije kraljevu djecu, Ričard je izdejstvovao Klarensovo odvođenje u Londonsku kulu, dok ga istovremeno ubjeđuje da je to djelo kraljice Elizabete. Lord Hejstings donosi vijest da je Kralj Edvard IV smrtno bolestan, što Ričard vidi kao priliku da se što prije riješi Klarensa. Takođe namjerava da se udvara Lejdi Ani, iako ona i dalje tuguje zbog smrti svog supruga Edvarda od Vestminstera (princa od Velsa) i svog svekra, kralja Henrija VI.
Tijelo kralja Henrija VI je na nosilima, a za njim ide Lejdi Ana, njegova snaha, u crnoj nošnji, uz pratnju. Lejdi Ana govori slugama da spuste tijelo časnog Henrija VI, kako bi oplakala smrt ovog dobrog čovjeka. Kraljevska krv je istekla iz njega, ali će ona ipak pričati sa njegovim duhom. Govori mu kako je isti čovjek koji je ubio njegovog sina, sada ubio i njega. Jedino što ona može jeste da lije suze u one iste rane iz kojih je njegova duša izašla. Proklinje onoga koji je napravio te rupe, njegovo srce i krv. Priželjkuje mu gori kraj nego što bi poželjela vukovima, paucima, žabama. A ako ikada bude imao dijete, neka se ono rodi prije vremena, neka izgleda kao čudovište, tako da se sopstvena majka uplaši od njega. Ričard dolazi i nježno govori sa njom, udvarajući joj se i zaprosivši je. Uprkos proklinjanjima, Lejdi Ana prihvata prsten darovan od strane Ričarda.
Ulaze kraljica Elizabeta, Markiz od Dorseta, Lordovi Rivers i Grej. Pokušavaju da smire Elizabetu govoreći joj kako će Edvard IV uskoro biti bolje. Elizabeta se pita šta će je snaći ukoliko Edvard umre, i da Ričard, vojvoda od Glostera, ima veliki uticaj na njene sinove. Odlučeno je da Ričard bude namjesnik, ali to još uvijek nije javno objavljeno. Ulazi Ričard, optužujući Elizabetu i njene rođake da žele smrt kralja Edvarda, kao i za zatočeništvo Klarensa. Ulazi kraljica Margareta, proklinjući Ričarda, Elizabetu, Lordove Hejstingsa, Riversa i Dorseta.
Klarens govori sa čuvarom Londonske kule. Sanjao je užasan san, u kome je pobjegao iz Londonske kule, i ukrcao se sa Ričardom na brod za Francusku. Ričard ga je pozvao da izađu na palubu broda. Prisjećali su se brojnih ratova između porodica Jork i Lankaster. Dok su koračali, izgledalo je kao da se Ričard sapleo. Klarens je htio da mu pomogne i uhvatio ga je za ruku, ali ga je u tom trenutku Ričard gurnuo preko palube. Bilo je užasno daviti se. Mogao je da vidi ostatke brodova, ribe koje su oglodale kosti mornara do srži, gomilu zlata, bisera i dragocjenog nakita, zaboravljeno je to nesrećno blago ležalo na dnu mora. Takvu noć ne bi htio ponovo da proživi, a ovaj san tumači kao garanciju ostatka života prepunog srećnim danima. Uspjevši napokon da zaspi, u tom trenutku ulaze ubice. Klarens moli za milost, govoreći da će njegov brat Ričard bogato platiti ukoliko Klarens ostane živ, ali mu ubice govore da je upravo Ričard taj koji je naručio njegovo ubistvo. Ubijaju Klarensa i napuštaju mjesto zločina.
Čin II
Građani se pitaju kakav će biti njihov položaj, sada kada je kralj Edvard mrtav. Neki govore kako će njegov sin vladati, ali dok ne postane punoljetan, njegovi namjesnici će upravljati državom. Ipak, postoji velika briga oko pitanja ko će dobiti zvanje namjesnika.
Elizabeta čeka povratak svog sina. Mladi vojvoda od Jorka kaže kako je ujak Ričard uporedio njega i Edvarda. Njega sa ružnim korovom koji brzo raste, a drugog brata sa malom gracioznom biljkom. Od tada, mladi vojvoda ne želi tako brzo da poraste. Glasnici ulaze donoseći groznu vijest o zatočeništvu Lordova Greja i Riversa u Pomfretu, kao i Gospodina Tomasa Vona, i sve to po naredbi vojvode od Glostera i vojvode od Bakingema. Elizabeta sluti da će njena porodica uskoro propasti.
Čin III
Vojvoda od Bakingema i vojvoda od Glostera dočekuju mladog princa Edvarda, sina kralja Edvarda IV. Princ priželjkuje da su svi ujaci trenutno tu da ga dočekaju. Vojvoda od Glostera tvrdi da su mu oni bili lažni prijatelji i da se treba čuvati takvih osoba. Ulazi Lord Hejstings govoreći kako su prinčeva majka Elizabeta i njegov brat vojvoda od Jorka potražili utočište u Vestminsterskoj Opatiji. Bakingem naređuje Kardinalu da ode do Opatije, i ako je potrebno na silu uzme mladog vojvodu od Jorka. Vojvoda od Glostera savjetuje mladog princa Edvarda da se odmori u Londonskoj kuli. Mladi vojvoda od Jorka dolazi, i obojica se upućuju ka Londonskoj kuli. Bakingem, Ričard i Ser Vilijem Kejtsbi smišljaju plan kako da imenuju Ričarda za kralja Engleske. Kejtsbijev zadatak je da ubijedi Lorda Hejstingsa. Ukoliko Hejstings ne stane na njihovu stranu, ostaće bez glave. Ričard daje obećanje Bakingemu da će onog trenutka kad postane kralj, Bakingemu pokloniti grofoviju Herford. Glasnik dolazi kod Lorda Hejstingsa noseći poruku od Lorda Stenlija. Stenli je sanjao kako mu Ričard odrubljuje glavu, i moli Hejstingsa da ne prisustvuju sjutrašnjem sastanku, već da pobjegnu na sjever i tako se spasu. Hejstings poručuje da nema čega da se plaši, jer će ih Kejtsbi obavijestiti ako se nešto dogodi. Kejtsbi dolazi kod Hejstingsa govoreći mu o sutrašnjem pogubljenju kraljičine braće, kao i da se Ričard nada njegovoj podršci na sjutrašnjem okupljanju. Hejstings ne mari za kraljičinu braću, ali nikada neće podržati Ričardovu namjeru da postane kralj Engleske. Ser Ričard Ratklif izvodi kraljičinu braću i Tomasa Vona iz ćelije. Bivaju pogubljeni. Braća se nadaju da će Bog čuti Margaretina proklinjanja i nadaju se da nevina krv više neće biti prolivana. Bakingem, Stenli, Hejstings, biskup od Elija, Ratklif i Lavel drže sastanak sa namjerom da odluče kada bi bio pogodan trenutak za Ričardovo krunisanje. Bakingem govori Ričardu da ga Hejstings neće prihvatiti za kralja. Ričard optužuje kraljicu Elizabetu i gospođu Šor da kuju zavjeru protiv njega koristeći razne đavolske čarolije, pokazujući na svoju ruku. Hejstings je pokušao napraviti digresiju, što je Ričard shvatio kao pokušaj izdaje, naredivši da mu se glava odrubi istog trenutka. Stenlijev san je postao samoispunjujuće proročanstvo, uprkos Hejstingsovoj nevjerici. Teška vremena staviće svoje okove na Englesku.
Datum i tekst
Prvi Folio je duži od Kvatro izdanja, jer se sastoji od oko pedeset odlomaka koji sadrže oko dvjesta stihova. Ipak, Folio sadrži oko trideset i sedam stihova koji nisu zastupljeni u Kvatro izdanju. Oba izdanja sadrže brojne promjene poput gramatike i pravopisa, položaj riječi u govoru, zamjenu sinonima, čak i izostanak nekih likova.
Vjeruje se da je Kvatro izdanje kolektivno proizašlo iz sposobnosti glumaca koji su pamtili svoje stihove, usljed nedostatka transkripta. Prvi Folio se smatra uspješnijim izdanjem od Kvatro izdanja, uprkos činjenici da i u Folio izdanju možemo pronaći greške i izvjesne korekcije.
Komični elementi
Iako se kao žanrovske kategorije drame Ričard III navode istorija i tragedija, ovo djelo sadrži brojne humoristične elemente. Jedan od primjera jeste scena u kojoj Ričard pokušava da ubijedi Elizabetu kako je on pogodan za ženidbu sa njenom kćerkom "Murder her brothers, then marry her; Uncertain way of gain ..." (4.2.65). Vojvoda od Bakingema pokušava da ubijedi Londonce da izaberu Ričarda za kralja "I bid them that did love their country's good cry, God save Richard, England's royal king!" Richard: "And did they so?" Buckingham: "No, so God help me, they spake not a word ..." (3.7.20-25). Treći primjer jeste kada se Ričard udvara Lejdi Ani, iako joj je ubio supruga i svekra "Was ever woman in this humour woo'd? Was ever woman in this humour won? I'll have her; but I will not keep her long…" (1.2.234-235). Ričard često kroz ove humoristične elemente koji dobijaju obrise paradoksa ukazuje i na promjenljivost i nestabilnost svijeta i ljudske ćudi u tečkim životnim situacijama.
Sudbina
Dvije važne osobine se susreću u Ričardu Trećem, slobodna volja i fatalizam. Po kalvinističkoj doktrini i predestinacije, uspon i pad Ričarda Trećeg, kao i dolazak nove dinastije Tudor na presto, predstavlja Božiji plan. Sa druge strane, Ričard III predstavlja makijavelističkog vladara, koji je okrutan u jednom trenutku, a dobroćudan u sljedećem. Ričard kaže: Time je donio odluku da će postati zločinac, ali ipak, možda mu je ova uloga zločinca već predodređena. Isprepletenost ovih svojstava njegove ličnosti je prisutna kroz čitavo djelo, ali se one smjenjuju u fazama, gdje dominiraju individualno. Slobodna volja služi kao uvertira fatalističkim odlukama koje Ričard donosi. Ser Thomas More je predstavio Ričarda kao tiranina i kriminalca. Ruka božije pravde stiže kroz riječi kraljice Margarete. Janis Lul tvrdi da Margareta "daje glas vjerovanju, ohrabrenom razvoju kalvinizma u vrijeme Elizabetanske ere, da su pojedini historijski događaji bogom određeni, koji često kažnjavaju zlo sa drugim očiglednim zlom." Irving Ribner vidi Ričarda kao božiju kaznu: "Ričardov zli put je operacija čišćenja koja korijene zla iz samog društva i konačno uspostavlja svijet od boga određene dobrote utjelovljene u novoj vladavini Henrika VII."
Rat
Drama počinje pred sami završetak Rata Ruža koji predstavlja niz građanskih ratova između porodica Jork i Lankaster, dviju grane kraljevske loze Plantaženet. Mir je napokon nakratko zavladao u periodu vladavine Edvarda Četvrtog, što obilježava početak drame. Međutim, vijek trajanja ovog zatišja će biti skraćen, ostvarenjem Ričardovih namjera da otkloni članove svoje porodice i političke neprijatelje. Jedina bitka u djelu, koja je ujedno i presudna, jeste bitka na Bosvort Polju. Nakon Ričardove smrti, nova dinastija Tjudor dolazi na prijesto, čime se Rat Ruža smatra okončanim, a početak vladavine Tjudora donosi novo doba mira i napretka.
Predstave
thumb|Poster napravljen 1884. godine za potrebe američke publike, sa Tomasom V. Kinom u glavnoj ulozi Prva odigrana predstava o Ričardu Trećem desila se u novembru 1633. godine na rođendan kraljice Henrike Marije od Francuske, kojoj su prisustvovali kralj Karlo I i sama kraljica.
Tek 1700. godine je održana sledeća predstava Ričarda III, i to zahvaljujući Koli Siberu, koji je prikazao djelo u pozorištu Druri Lejn u Londonu. Siber je i sam igrao ulogu Ričarda III, i to sve do 1739. godine. Siber je uključio stihove za koje je poznato da ne pripadaju Šekspiru, poput "Off with his head! So much for Buckingam." (3.4). Pozorište Sadler Vest u Londonu se vratilo originalnom scenariju djela 1865. godine.
Laurens Olivier i Ian McKellen su igrali Ričarda III kako na pozornici, tako i na velikom platnu. Ian McKellen je sam napisao scenario za filma, a Olivije je igrao Ričarda na pozornici 1940-ih godina, i glumio ga je na filmu 1955. godine. Al Pacino je igrao Ričarda III na sceni, da bi 1996. godine napravio dokumentarac Looking for Richard.
Godine 2011. Kevin Spacey je glumio Ričarda u Old Vik pozorištu u Londonu, sa čijom glumačkom postavom je obišao i Sjedinjene Američke Države u svojstvu tumačenja drame Ričarda III.
Predstave Ričarda III na području bivše Jugoslavije
Ričard Treći se davne 1898. godine našao na repertoaru narodnog pozorišta u Beogradu, u prevodu Laze Kostića. 1901. godine je igrana nova predstava sa Aleksandrom Ivanovičem Južinom u glavnoj ulozi. Predstava je bila na visokom nivou. Godine 1906. ulogu Ričarda III odigrao je Mihailo Isailović, koji se proslavio igrajući uloge na njemačkim pozornicama. Ljuba Stanković je tumačio glavnu ulogu 1908. godine. Posle Prvog svetskog rata, 1922. godine, Mihailo Isailović režira i igra Ričarda III, a kritika daje povoljne komentare o njegovom stvaralaštvu. Godine 1972. Mijo Aleksić igra Ričarda III, u režiji Doktora Huga Klajna, ali predstava nije naišla na pozitivne komentare. Predrag Miki Manojlović  je odigrao Ričarda III 1992. godine, u režiji Vide Ognjenović. Posle 25 godine od posljednjeg izvođenja predstave, 2017. godine u režiji Snežane Trišić održana je predstava na Velikoj sceni Narodnog pozorišta u Beogradu. 12 2017. godine je održana predstava u Gradskom Dramskom kazalištu Gavella u Zagrebu u režiji Aleksandra Popovskog. Ljubiša Ristić 2018. godine režira Ričarda Trećeg, a sama predstava je prikazana u Donjem gradu na Kalemegdanu. Predstava Ričard Treći je 2019. godine otvorila VI Šekspir Festival u Srpskom narodnom pozorištu u Novom Sadu, takođe u režiji Aleksandra Popovskog, dok je glavnog lumca igrao Ozren Grabarić.
Adaptacije na filmu i televiziji
Kuća BBC Televizija Šekspir je na malim ekranima donijela Ričarda III 1983. godine, gdje je glavnu ulogu tumačio Ron Kuk.
BBC Two je 2016 .godine donio adaptaciju Ričarda III kao dio serije The Hollow Crown, sa Benediktom Kamberbačom u glavnoj ulozi.
Historijska netačnost
Poznato je da je Šekspir živio i pisao u doba ere Tjudorovih, te da se od tadašnjih stvaralaca zahtijevalo da naglase superiornost vladavine dinastije Tjudorovih, pa stoga ne čudi činjenica što je upravo posljednji kralj iz prethodne dinastije (porodice Jork), okarakterisan upravo i kao najgori tiranin u zemlji. Dobrobit loze Tjudor počiva na činjenici da se član porodice Jork ukloni. Šekspir se ugledao na Edvarda Hola i Tomasa Mora. Mor je radio na dva prevoda Istorije Ričarda Trećeg, na latinskom i engleskom jeziku, koji su napisani između 1513. i 1518. godine. U knjizi je opisao fizičke osobine Ričarda, poput iskrivljenih ramena i iskrivljene usne, kao i o nesreći Ričardovih bratanaca. Mor piše o Ričardu "Richard Duke of Gloucester [...] was little of stature, evil-featured of limbs, crook-backed, the left shoulder much higher than the right, hard-favoured of visage [...] He was malicious, wrathful, and envious, and, as it is reported, his mother the Duchess had much ado in her travail, that she could not be delivered of him uncut, and that he came into the world the feet forward, as men be born outward and, as the fame ran, not untoothed.." Hol je dopunio Morova pisanja u knjizi Savez dvije plemenite i ilustratorske porodice Lankaster i Jork.
Šekspir je takođe bio inspirisan od strane Rafaela Holinšeda i djela Hronike Engleske, Škotske i Irske iz 1587. godine ,stoga to može i biti izvor koji je doveo do istorijske netačnosti između života Ričarda Trećeg u drami i njegovog stvarnog života. Iako u drami Lejdi Ana Nevil krivi Ričarda Treći za ubistvo Edvarda od Vestminstera (sina kralja Henrija VI) i svog oca (Grofa od Vorika), vladar Ričard Treći zapravo nije bio odgovoran za ova ubistva. Obojica su zapravo ubijeni u bici kod ija, a Vorik je ubijen u bici kod Barneta. Ričard je tada imao samo osamnaest godina, i istoričari ga ne smatraju povezanim sa ovim ubistvima. Vjeruje se da je ubistvo Henrija VI zapravo naručeno od strane Edvarda IV, a ne od Ričarda, kako je napisano u drami. Lejdi Ana Nevil i Ričard su se poznavali dugo vremena, prije nego što su postali supružnici. Vjeruje se da je Lejdi Ana umrla od tuberkoloze, te nema nikakvog dokaza da je Ričard ubio. Džordž, Vojvoda od Klarensa je pogubljen od strane Edwarda IV usljed izdaje 1478.godine, a Ričard je za to vrijeme boravio u Sjevernoj Engleskoj, i tek se vratio po Edvardovoj smrti. Ričard je postao Lord Zaštitnik (namjesnik) po želji svog brata Edvarda IV. Još uvijek je nepoznato šta se desilo sa prinčevima u Londonskoj Kuli, te njihov nestanak ostaje neobjašnjen. Ričard je postao kralj Engleske aktom Parlamenta, jer se smatralo da je Edvardov brak sa Elizabetom nelegalan.
Na Bosvort Polju nije došlo do sukoba između Ričarda i Ričmonda. Stenli braća su izdala Ričarda, a po njegovom saznanju o njihovoj izdaji, Ričard je na bojnom polju povikao "Treason" Istorijski dokazi govore da je Ričard pao sa konja u toku bitke, ali da nije želio da uzme novog, te se stoga borio na nogama, što je dovelo do njegove smrti. U samoj drami Ričard je ponudio svoje kraljevstvo za novog konja, uzvikujući "A horse! a horse! my kingdom for a horse!" (5.4.7). Nakon otkrića njegovog tijela na parkingu u Lesteru 2012. godine, uz pomoć rendgena je utvrđeno da Ričard Treći nije imao grbu na leđima, već samo blaži oblik skolioze kičme.
Radomir Kovač
Radomir Kovač (31. mart 1961, Foča, Bosna i Hercegovina), ratni zločinac iz Foče, osuđen na 20 godina zatvora za zločine protiv čovječnosti usmjerene protiv civilnog bošnjačkog stanovništva Foče tokom rata u BiH, što uključuje sistematska silovanja žena i djevojčica od kojih su neke imale samo dvanaest godina. Bio je zamjenik komandira vojne policije srpske vojske.
Radomir Kovač je optužen zajedno sa Dragoljubom Kunarcem, Zoranom Vukovićem, Draganom Zelenovićem, Gojkom Jankovićem, Jankom Janjićem, Radovanom Stankovićem i Draganom Gagovićem.
Uvod[1][2]
7. aprila 1992. godine, prvim vojnim akcijama u gradu je počelo političko i vojno preuzimanje općine Foča. Srpske snage, uz podršku artiljerije i teškog naoružanja, počele su zauzimati dio po dio Foče. Zauzimanje Foče završeno je 16. ili 17. aprila 1992. Okolna sela su bila pod opsadom do sredine jula 1992.
Sistematska silovanja
U januaru 1994. godine, srpske vlasti su "okrunile" etničko čišćenje Foče preimenujući Foču u "Srbinje" (grad Srba). Gotovo svi preostali muslimani Bošnjaci, muškarci i žene iz sve tri općine su uhapšeni, sakupljeni na jednom mjestu, potom razdvojeni i zatvoreni u nekoliko sabirnih zatvoreničkih centara - logora: Buk Bijela, Srednja škola u Kalinoviku, Partizan, Srednja škola u Foči, KP dom u Foči po ustaljenom šablonu. Neki su odmah ubijeni, silovani ili surovo pretučeni. Jedini razlog za ovakvo postupanje prema njima je bila njihova etnička pripadnost.
Sportska dvorana "Partizan" služila je kao centar za pritvor žena, djece i staraca od 13. jula 1992. ili ranije, pa najmanje do 13. augusta 1992. U to vrijeme je u "Partizanu" bilo najmanje 72 zatočenika. Svi zatvorenici su bili civili, muslimanske žene, djeca i nekoliko starijih ljudi iz sela u općini Foča. Životni uslovi u "Partizanu" bili su okrutni. Pritvor je pratilo neljudsko postupanje, nehigijenski smještaj, prenatrpanost, izgladnjivanje, fizičko i psihološko mučenje, uključujući i seksualno zlostavljanje. Odmah pošto su žene prebačene u Partizan, uspostavljen je režim seksualnog zlostavljanja. U "Partizan" su, obično uveče, ulazili naoružani vojnici, uglavnom u grupama od po tri do pet i izvodili žene. Kad bi se žene opirale ili sakrivale, vojnici su ih tukli ili im prijetili da bi ih primorali na poslušnost. Vojnici su žene iz "Partizana" odvodili u kuće, stanove ili hotele, da bi ih tamo seksualno zlostavljali i silovali.
Presuda
Dragoljub Kunarac, Radomir Kovač i Zoran Vuković su prvobitno imenovani u zajedničkoj optužnici sa pet drugih suoptuženika, potvrđenoj 26. juna 1996. Dana 3. septembra 1999, nakon hapšenja Radomira Kovača spojeni su postupci protiv Dragoljuba Kunarca i Radomira Kovača. Treća izmijenjena optužnica potvrđena je 1. decembra 1999. (IT-96-23).
Radomir Kovačev je u svom stanu zajedno sa Jagošom Kostićem četiri mjeseca počevši od kraja oktobra 1992. godine u ropskom odnosu držao nekoliko djevojaka koje su silovane, ponižavane i degradirane. Morale su obavljati kućanske poslove, kuhati i čistiti i nisu smjele izlaziti iz stana, osim u pratnji Kovača ili Kostića. Radomir Kovač uopće nije vodio brigu o prehrani i higijenskim uvjetima za djevojke i nad njima je de facto, po sopstvenom nahođenju, koristio pravo vlasništva. U velikoj mjeri je drugim vojnicima pomagao da ih siluju, dozvoljavajući im da kod njega navraćaju ili borave i da tu siluju djevojke, ili ih potičući da to učine, te dajući djevojke drugim muškarcima svjestan toga da će ih oni silovati. U decembru 1992. Kovač je jednu djevojku prodao izvjesnom Dragecu za 200 njemačkih maraka, a drugu je dao Draganu Zelenoviću Zelji i još jednom čovjeku. Otprilike 25. februara 1993. Kovač je prodao još dvije djevojke crnogorskim vojnicima, za po 500 njemačkih maraka za svaku od njih.
Radomir Kovač je uhapšen od strane SFOR-a, 2. augusta 1999. kada je prebač u MKSJ. Pretresno vijeće ga je osudilo 22. februara 2001, na 20 godina zatvora za zločine protiv čovječnosti (porobljavanje i silovanje), te kršenja zakona i običaja ratovanja (silovanje i povredu osobnog dostojanstva). Žalbeno vijeće je 12. juna 2002, potvrdilo kaznu od 20 godina zatvora, nakon čega je 28. novembra iste godine Kovač prebačen u Norvešku na odsluženje kazne. Pušten je na prijevremenu slobodu 30. juna 2013, nakon izdržane dvije trećine kazne.
Narod
Narod je grupa ljudi karakterizirana sljedećim obilježjima:
U bosanskom jeziku, kao i ostalim slavenskim jezicima, riječ "narod" je etimološki povezana sa srodnošću, rodom, porijeklom. U savremenoj se antropologija i sociologiji često koriste pojmovo etnosa i etniciteta, koji vuku korijen od grčke riječi koja označava bilo koji skup (npr. i stado).
Literatura
Anthony Smith: National identity, London, 1991
NGC 6547
NGC 6547 (također poznat kao MCG 4-43-1, PGC 61378 i UGC 11110) je spiralna galaksija koja je udaljena oko 125 miliona sg od Zemlje i nalazi se u sazviježđu Herkul. Najveći prečnik je 1,30 (47 hiljada sg) a najmanji 0,4 uglovnih minuta (15 hiljada sg). Prvo otkriće je napravio Albert Marth 7. augusta 1864. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Tragedy (Bee Gees pjesma)
"Tragedy" je pjesma koju su objavili Bee Gees, koju su napisali Barry, Robin i Maurice Gibb, a uključena je na njihov album Spirits Having Flown iz 1979. godine. Singl je dostigao broj jedan u Velikoj Britaniji u februaru 1979. i ponovio podvig sljedećeg mjeseca na američkoj Billboard Hot 100.
Porijeklo
Barry, Robin i Maurice napisali su ovu pjesmu i " Too Much Heaven" u toku odmora od snimanja filma Sgt. Pepper's Lonely Hearts Club Band, u kojem su glumili. Iste večeri su napisali "Shadow Dancing (Ples sjenki)", koju je izveo Andy Gibb (i dostigao prvo mjesto u SAD-u).
Iako prvobitno nije u Groznici subotnje večeri, kasnije je dodata muzičkoj partituri West End verzije filmskog mjuzikla. Pjesma je srušila "I Will Survive" Glorije Gejnor sa prvog mjesta u SAD na dvije nedjelje prije nego što se ta pjesma ponovo vratila na prvo mjesto još nedjelju dana. "Tragedy" je bio drugi singl od tri objavljena s albuma koji je prekinuo ostanak pjesme na prvom mjestu. U SAD-u bi to postao peti od šest uzastopnih broj jedan hitova u jednoj godini, izjednačivši rekord sa Bingom Crosbyjem, Elvisom Presleyem i Beatlesima za većinu uzastopnih prvih u SAD-u u jednoj godini.
Prihvatanje
Magazin Billboard smatra da pjesma ima sličan intenzitet kao i "Stayin' Alive" i da ima više vokalnih i instrumentalnih udica i "gracioznih" harmonija. Cash Box je rekao da ima "živopisni aranžman sintesajzera, gitara, horni, solidnog ritma i dramatičnog vokala."
Nelly Sachs
mini|desno|Nelly Sachs
Nelly Sachs (Berlin, 10. decembar 1891. - Stockholm, 12. maj 1970.), njemačka književnica.
Do 1940. živjela je u Njemačkoj, gdje umalo zbog židovskog porijekla nije dospjela u nacistički logor smrti. Uz pomoć književnih prijatelja iz Švedske, emigrirala je 1940. i otada živjela u Stockholmu. Godine 1966. dobila je Nobelovu nagradu za književnost. Prevodila je švedsku liriku na njemački, pisala drame, ali je najpoznatija kao pjesnikinja, iako je počela pisati pjesme tek u svojoj 50-oj godini. Njena lirika je u cijelosti posvećena stradanju židovskog naroda.
NGC 2120
NGC 2120 (također poznat kao ESO 86-SC34) je otvoreno zvjezdano jato i nalazi se u sazviježđu Zlatna riba. Prvo otkriće je napravio John Frederick William Herschel 30. novembra 1834. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Mongolska osvajanja
Mongolska osvajanja predstavljaju niz invazija i ratova koji su se tokom 13. vijeka vodila na području Evroazije što je rezultiralo stvaranjem ogromnog Mongolskog carstva koje je do 1300. godine obuhvatalo velike dijelove Evroazije. Historičari Mongolska pustošenja smatraju kao jednom od najsmrtonosnijih epizoda u ljudskoj historiji. Osim toga, također se smatra da su ove invazije Mongola vjerovatno doprinjele širenju bubonske kuge po većem dijelu Azije i Evrope, pomažući u poticanju crne smrti koja je harala 14. vijekom odnijevši nekoliko desetina miliona ljudskih života. Mongolsko carstvo razvilo se tokom 13. vijeka nizom pobjedničkih kampanja vođenih širom Azije, dosegnuvši teritorije Istočne Evrope do 1240-ih. Nasuprot kasnijim pomorskim carstvima, poput Britanskog Carstva, Mongolsko carstvo je bilo izrazito kopnena sila, čijem su širenju u velikoj mjeri doprinjela mongolska konjica. Tako se većina osvajanja i pljačkanja Mongola odvijala tokom toplijih godišnjih doba, kada je bilo dovoljno ispaše za konjicu i stoku koja je pratila invazivne snage. Usponu Mongola prethodilo je 15 godina vlažnih i toplih vremenskih prilika u periodu od 1211. do 1225. godine što je omogućilo povoljnije uslove za uzgoj konja, što je uveliko pomoglo njihovoj ekspanziji.
Kako se mongolsko carstvo počelo raspadati od 1260. godine, sukobi između turko-mongolskih i istočnoevropskih država nastavljeni su u kasnijim vijekovima. Mongoli su nastavili vladati Kinom tokom 14. vijeka, za vrijeme dinastije Yuan, dok se mongolska vladavina u Perziji održala do 15. vijeka pod Timuridskim carstvom. U Indiji je kasnije Mogulsko carstvo preživjelo i opstalo do 19. vijeka.
Srednja Azija
Velika područja islamske centralne Azije i sjeveroistočnog Irana bila su ozbiljno depopulirana, tj. raseljena pošto je uništen svaki grad koji je osvojen ili koji je odolijevao Mongolima.
Kod osvajanja Mongoli su koristili različite taktike. Na primjer protiv Alana i Kumana Mongoli su koristili taktiku razdvajanja i osvajanja prvo upozoravajući Kumane da prekinu podršku Alanima koje su onda lakše porazili a poslije toga su porazili i Kumane. Alani su regrutovani u mongolske snage s jednom zasebnom jedinicom koja je bila u kombinaciji s nedavno zarobljenim vojnicima. Mongoli i kineski vojnici stacionirani na području bivšeg Kraljevstva Qocho i u Beš Baliku osnovali su kinesku vojnu koloniju koju je vodio kineski general Qi Kongzhi.
Za vrijeme napada Mongola na Memluke na Bliskom Istoku, veći dio memlučke vojske činili su Kipčaci, a opskrba Kipčakovih boraca koju je vršila Zlatna Horda pojačala je memlučku vojska i pomogla im u borbi protiv Mongola. Teritorija današnje Mađarske postala je utočište za mnogo stanovništvu u bijegu pred pred Kumanima. Decentralizovani i bez domovine, Kipčaci su prešli na islam tek nakon mongolskih osvajanja, za razliku od centraliziranih karahanidskih plemena poput Jaghme, Karluka i Oguza koji su prihvatili islam prije toga.
Mongolsko osvajanje Kipčaka dovelo je do spajanja tog društva sa stanovništvom koje je govorilo Kipčačkim jezikom i koje je bilo pod kontrolom mongolske vladajuće klase poznato pod nazivom Tatari. To društvo je poslije apsorbovalo i dijelove drugih naroda kao što su Armeni, Talijani, Grki i Goti koji su naseljavali poluostrvo Krim da bi postali današnji Krimski Tatari.
IC 329
IC 329 (također poznat kao MCG 0-10-1 i PGC 13109) je spiralna galaksija koja je udaljena oko 328 miliona sg od Zemlje i nalazi se u sazviježđu Bik. Najveći prečnik je 0,90 (86 hiljada sg) a najmanji 0,4 uglovnih minuta (38 hiljada sg). Prvo otkriće je napravio Stephane Javelle 4. decembra 1891. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
11.
Godina 11. (XI) bila je redovna godina koja počinje u četvrtak u julijanskom kalendaru. U svoje vrijeme je bila poznata kao Godina konzulstva Lepida i Taura ili, rjeđe, '''godina 764. Ab urbe condita'''. Oznaka "11 ." za ovu godinu se koristi od ranog srednjeg vijeka, kada je kalendarska era Anno Domini u Evropi postala glavna metoda za imenovanje godina.
.kz
.kz je najviši Internet domen za Kazahstan. Asocijacija IT kompanija je zadužena za ovu domenu.
Sofisti
Grčki sofisti su ostavili značajan trag u filozofiji. Bili su vrsni govornici i originalni mislioci koji su društvene pojave gledali kroz prizmu kritike. Neki istaknuti sofisti su Protagora i Gorgija, zatim, Kritija, Hipija i drugi.
Teorija o historijskom porijeklu čovjeka
Sofisti su među prvima definisali teoriju o historijskom porijeklu čovjeka. Ta teorija se temeljila na tvrdnji da čovjek nije emanacija božanstva, odnosno, da nije postao niti je odjednom stvoren, nego da on nastaje i ima vlastitu historiju.
Društveni ugovor
Također, definisali su i teoriju prirodnog prava i društvenog ugovora. Teorija društvenog ugovora se temeljila na tome da su ljudi u preddruštvenom stanju imali apsolutnu slobodu, koja vremenom prelazi u anarhiju. Da bi se zaštitili od takvog haotičkog stanja ljudi su se odrekli dijela svoje slobode za dio zaštite; stvorili su društveni ugovor, odnosno, pravila o zajedničkom društvenom životu. Tvrdnje sofista o društvenom ugovoru su utjecali na fundamentalno djelo "Društveni ugovor" francuskog prosvijetitelja Žan Žaka Rusoa. Kod Rusoa društveni ugovor je kolektivističkog karaktera, dok su sofisti koncipirali društveni ugovor na takav način da se ne izgubi autonomija i sloboda pojedinca.
NGC 3598
NGC 3598 (također poznat kao MCG 3-29-14, PGC 34306 i UGC 6278) je eliptična galaksija koja je udaljena oko 282 miliona sg od Zemlje i nalazi se u sazviježđu Lav. Najveći prečnik je 1,80 (148 hiljada sg) a najmanji 1,3 uglovnih minuta (107 hiljada sg). Prvo otkriće je napravio Albert Marth 4. marta 1865. godine.
Minardi PS04B
Vozači 2005
* 0 bodovi dobivenih PS04B
NGC 3598
Najbliži NGC/IC objekti
Sljedeći spisak sadrži deset najbližih NGC/IC objekata.
.kh
.kh je najviši Internet domen za Kambodžu. Ministarstvo za komunikacije je zaduženo za ovu domenu.
Užice
Užice (od 1947. do 1992. godine Titovo Užice) - grad u Srbiji. Leži na obalama rijeke Đetinje i željezničke pruge Sarajevo-Čačak-Beograd. Očuvane su srednjovjekovne ruševine tada već vrlo važnog grada. Užice je bilo sjedište partizanske armije u jesen 1941. godine. 1946. godine ime je promijenjeno u Titovo Užice u čast Josipa Broza Tita, a staro ime je vraćeno 1992. godine. Muzej ustanka nalazi se u zgradi koja je služila kao glavni štab Titovih partizana. Užice je centar metalne i industrije mašina i gajenja voća. Također je i glavni grad Zlatiborskog okruga, jedne od administracijskih cjelina Srbije. Po popisu iz 2002. godine, na području grada Užica (obuhvata naselje Užice, Buar i Sevojno) živjelo je 83,022 stanovnika.
Naseljena mjesta
Bioska, Bjelotići, Buar, Vitasi, Volujac, Vrutci, Gorjani, Gostinica, Gubin Do, Dobrodo, Drežnik, Drijetanj, Duboko, Zbojštica, Zlakusa, Kamenica, Karan, Kačer, Keserovina, Kotroman, Krvavci, Kremna, Kršanje, Lelići, Ljubanje, Mokra Gora, Nikojevići, Panjak, Pear, Ponikovica, Potočanje, Potpeće, Ravni, Raduša, Ribaševina, Sevojno, Skržuti, Stapari, Strmac, Trnava i Užice.
12.
Godina 12. (XII) bila je prijestupna godina koja počinje u petak u julijanskom kalendaru. U svoje vrijeme je bila poznata kao Godina konzulstva Cezara i Kapitona ili, rjeđe, '''godina 765. Ab urbe condita'''. Oznaka "12." za ovu godinu se koristi od ranog srednjeg vijeka, kada je kalendarska era Anno Domini u Evropi postala glavna metoda za imenovanje godina.
NGC 5100-2
NGC 5100-2 (također poznat kao IRAS 13184+0914, MCG 2-34-9, NGC 5106-2, PGC 46599 i UGC 8389) je spiralna galaksija koja je udaljena oko 440 miliona sg od Zemlje i nalazi se u sazviježđu Djevica. Najveći prečnik je 0,80 (102 hiljade sg) a najmanji 0,4 uglovnih minuta (51 hiljada sg).
Najbliži NGC/IC objekti
Sljedeći spisak sadrži deset najbližih NGC/IC objekata.
Spisak filozofa (R–Ž)
Abecedni spisak filozofa je veoma velik, pa je raspodijeljen na više stranica. Da pronađete filozofa čije ime znate, kliknite na prvo slovo njenog ili njegovog imena.
Možete pomoći enciklopediji Wikipedia na bosanskom jeziku, tako što ćete napisati nedostajuće članke, ili proširiti postojeće, istovremeno poštujući pravila pisanja članaka.
Dragan Jović
Dragan Jović je bosanskohercegovački nogometni trener, rođen u Travniku 1963. godine.
Trenerska karijera
Prije Zrinjskog trenirao je momčadi Travnika u sezonama 2005/2005 i 2005/2006 te Posušja u sezoni 2006/2007 i prvom dijelu sezone 2007/2008. Premijer lige BiH.
Svoju prvu sezonu sa Zrinjskim završio je na 4. mjestu nogometne Premijer lige Bosne i Hercegovine, iako su plemići te sezone igrali najbolji nogomet i pružali najbolje partije. Zrinjski je u toj sezoni (2007/2008), po prvi put u svojoj historiji, osvojio Nogometni kup BiH, svladavši tuzlansku Slobodu u finalu.
U sezoni 2008./09., Zrinjski je, sa Jovićem kao trenerom, već pobjedama i prolaskom lihtenštajnskog Vaduza napravio veliki rezultatski pomak u Evropi, ako se u obzir uzmu dotadašnji njegovi rezultati. Plemići su tada prvi put "pošteno" prošli u drugo predkolo Kupa UEFA-e jer su godinu ranije u drugo predkolo prošli zahvaljujući izbacivanju Partizana iz daljnje faze natjecanja zbog incidenata koje su izazvali "Grobari", navijači Partizana. Sa Zrinjskim osvaja nogometnu Premijer ligu BiH u sezoni 2008/2009. Potom je bio trener Zvijezde, Sarajeva, te Borca. Trenutno vodi Primeiro de Agosto iz Angole.
Sjenina Rijeka (Doboj)
Sjenina Rijeka je naseljeno mjesto u gradu Doboju, Bosna i Hercegovina.
13.
Godina 13. (XIII) bila je redovna godina koja počinje u nedjelju u julijanskom kalendaru. U svoje vrijeme je bila poznata kao Godina konzulstva Silija i Planka ili, rjeđe, '''godina 766. Ab urbe condita'''. Oznaka "13." za ovu godinu se koristi od ranog srednjeg vijeka, kada je kalendarska era Anno Domini u Evropi postala glavna metoda za imenovanje godina.
IC 928
IC 928 (također poznat kao PGC 2509027) je eliptična galaksija koja je udaljena oko 939 miliona sg od Zemlje i nalazi se u sazviježđu Veliki medvjed. Najveći prečnik je 0,30 (82 hiljade sg) a najmanji 0,3 uglovnih minuta (82 hiljade sg). Prvo otkriće je napravio Edward Emerson Barnard u juna 1892. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Biatlon na Zimskim olimpijskim igrama 2018 – potjera (žene)
Utrka u biatlonu u potjeri na 10 km na ZOI 2018. održana je 12. februara 2018. u biatlonskom kompleksu Alpensia u skijaškom centru - km udaljenom od Pjongčanga.
Pravila takmičenja
Potjera je disciplina u biatlonu, koja se za žene održava na kružnoj stazi od 10 kilometara. Trči se 5 krugova po 2 km. Takmičarike počinju trku pojedinačno u vremenskim razmacima, koje su postigli u trci u sprintu, održanoj 10. septembra. U toku trke gađa se četiri puta: poslije prvog i drugog kruga iz ležećeg, a poslije trećeg i četvrtog iz stojećeg položaja, ukupno 20 meta. Svaki promašaj donosi kazneni krug trčanja od 150 metara.
Rezultati
Start utrke bio je u 19:10.
NGC 414
NGC 414 (također poznat kao PGC 4254 i UGC 744) je spiralna galaksija koja je udaljena oko 250 miliona sg od Zemlje i nalazi se u sazviježđu Ribe. Najveći prečnik je 0,70 (51 hiljada sg) a najmanji 0,4 uglovnih minuta (29 hiljada sg). Prvo otkriće je napravio Per Magnus Herman Schultz 22. oktobra 1867. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Scranton (Pennsylvania)
Scranton je grad u SAD-u koji se nalazi u Lackawanna okrugu u sjeveroistočnom dijelu države Pennsylvania.
Historija
Prvi evropski doseljenici u Scranton su bili braća Abbott, koji su izgradili mlin za žitarice 1786. Braća Slocum su 1800. preuzeli mlin i nazvali regiju Slocumville. Zatim su izgradili mali pogon za proizvodnju čelika. Kada su braća Scranton došli 1840. osnovali su čeličanu pod nazivom Lackawanna Iron and Steel Company. Mala komuna je preimenovana u Harrison u čast predsjednika William Henry Harrison 1845; kasnije je ime promijenjeno u Scrantonia da bi na kraju se skratilo u Scranton. Pošto je uglja bilo u izobilju, regija je privukla mnoge druge industrije. Tokom 1880-ih osnovana je Scranton Steel Company da bi se kasnije udružila sa Lackawanna Iron and Coal Company i promijenili ime u Lackawanna Iron and Steel Company. 1902. ova kompanija se seli u Buffalo što je izazvalo strašan ekonomski udarac ekonomiji Scrantona. Ali rastuća važnost uglja obilježila je grad kao "Glavni grad uglja u svijetu." U ranim 1900-tima najviše uglja je bilo snabdjevano iz regije oko grada Scranton. Poslije Drugog svjetskog rata pad potražnje za ugljem primorao je Scranton, još ranije nego druge industrijske centre, da istražuju i pronađu način kako da ekonomija bude raznolika. Plan za obnovu, poznat pod nazivom, Scranton Plan, napravljen je 1945 i korišten je kao obrazac za obnovu drugih gradova u opadanju.
Uloga u Građanskom ratu
Tokom građanskog rata Scranton je bio baza za trgovinu i industriju. Željeznica se pružala u svim pravcima, povezujući sve ugljenokope sa većim gradovima duž istočne obale, kako bi podržali ratne napore. Od početka pa sve do kraja rata Scranton je dao mnogo vojnika koji su učestvovali u ratu. 132. Pennsylvania dobrovoljačka primila je čak 200 dobrovoljaca u prvom talasu. Mnogi su preživjeli rat i samo neki su se vratili kućama, dok ih je 30 posto napustilo Scranton. Rat je učinio to da je dosta populacije emigriralo u druge krajeve. Sjećanja na građanski rat su i dan danas svježa. Na trgu ispred sudnice nalazi se spomenik posvećen učesnicima i žrtvama rata. Podignut je 1900. i najviši je spomenik na trgu. Figure vojnika i mornara okružuju cijelu strukturu koja izgleda kao neki hram, a obelisk je uzdignut visoko prema nebu. Na vrhu je bronzana boginja pobjede.
Niamey
Niamey, čija je populacija 800.000 (2000), je glavni grad Nigera i glavni grad oblasti Tilabery. Taj najveći grad u Nigeru, leži na rijeci Niger, uglavnom na njenoj desnoj strani. On je administrativni, kulturni i ekonomski centar države. Koordinate su mu 13°31'17"sjeverno i 2°6'19" istočno.
U regiji oko grada je razvijena poljoprivredna proizvodnja kikirikija, a od industrije imamo proizvodnju cigle, keramike, tekstila, cementa i tkanih materijala.
Historija
Niamey je vjerovatno osnovan još u 18. vijeku, ali je bio od male važnosti za najveći dio zemlje, sve dok Francuzi nisu uspostavili kolonijalni garnizon 1890. Tada se brzo razvio u važan centar. 1926. je postao glavni grad Nigera, a broj stanovnika je rastao ubrzanim tempom, od oko 3.000 1930. do oko 30.000 1960. zatim 250.000 1980. da bi, prema nekim procjenama, dostigao brojku od 800.000 godine 2000.
Glavni razlog ovolikog porasta su migracije uzrokovane sušama.